O‘zbekistonda 8-mart kuni ob-havo yog‘ingarchiliksiz o‘tadi

“O‘zgidromet”ning ma’lum qilishicha, 5-mart kuni O‘zbekiston bo‘ylab ochiq, lekin nisbatan sovuq kun bo‘ladi. Havo harorati 10-15 darajadan yuqoriga ko‘tarilmaydi va me’yoriy qiymatlarga teng bo‘ladi.

6-mart kuni janubi-g‘arbiy hududlardan bulutli oqimlar chiqa boshlaydi va Buxoro, Navoiy, Qashqadaryo, Surxondaryo, Samarqand viloyatlarining ba’zi joylarida yomg‘ir yog‘ishi, momoqaldiroq kuzatilishi mumkin, Toshkent, Jizzax, Sirdaryo viloyatlarida kechga yaqin biroz yomg‘ir yog‘ish ehtimoli bor. Qolgan hududlarda yog‘ingarchilik kutilmaydi. Havo harorati kechasi 0-5 daraja iliqni, kunduzi 12-17 daraja iliqni tashkil etadi.
7-mart kuni kechasi va ertalabki soatlarda ba’zi joylarda biroz yomg‘ir yog‘ish ehtimoli bor. Qoraqalpog‘istonda, Xorazm, Buxoro, Navoiy viloyatlarida yog‘ingarchilik kutilmaydi. Povoljya hududlaridan sovuq havo massalari kirib kelishi oqibatida, havo harorati pasayib, kechasi 0-5 daraja iliqni, kunduzi 8-13 daraja iliqni tashkil etadi.
8-mart—Xalqaro xotin-qizlar kunida Respublika bo‘yicha kam bulutli, yog‘ingarchiliksiz havo kuzatiladi, kunduzgi soatlarda havo harorati 14-17 daraja iliqni tashkil etib, biroz me’yordan yuqori bo‘ladi.
Respublikaning tog‘li hududlarida shu davr ichida qor ko‘chish ehtimoli saqlanib qoladi.
 “O‘zgidromet” 6-mart kuni kutilayotgan ob-havo ma’lumotini e’lon qildi